ToekomsVenster: Te goed om waar te wees?Foto: Cristian Escobar/Unsplash.com “Dít verseker Ek julle: Wat julle die Vader ook al in my Naam sal bid, sal Hy vir julle gee. Tot nou toe het julle nog nie in my Naam gebid nie. Bid, en julle sal ontvang, sodat julle blydskap volkome kan wees.” – Johannes 16:23-24 Dit klink te goed om waar te wees. Wat ons ook al in die Naam van die Vader bid, word gegee. Dit is inderwaarheid nie ’n blanko tjek dat ons nou sommer halsoorkop vir alles kan vra wat in ons gedagtes opkom nie. Daar word drie partye betrek by hierdie gebed. Jesus en sy Naam wat ’n beskrywing is van wie Hy is. Verlosser, Here, Heiland, Vriend en Broer; alles tegelykertyd. Goed en barmhartig, lankmoedig en liefdevol. Te midde van dit alles steeds heilig, verhewe en volmaak. Die Here wil ons só begenadig deur gebedsverhoring dat ons bly sal wees. God bederf sy kinders met Goddelike omgee en sorg. Dit stem ’n mens tot diepe dankbaarheid. Here, U is ’n goeie God. U het ’n ruim hart. Dankie dat ek selfs my begeertes en wense na U toe kan bring. Amen.